jkorsvik/nowiki_second_scrape_merged huggingface dataset:
Whatever You Want (sang)

«Whatever You Want» er en sang skrevet av Andrew Baker, Fred Zarr og Taylor Dayne som ble spilt inn og gitt ut på singel med Tina Turner i 1996. Sangen ble også gitt ut på albumet Wildest Dreams senere samme år. Singelen kom på 2.-plass i Spania, 5.-plass i Italia, 9.-plass i Finland, 16.-plass i New Zealand, 18.-plass i Nederland og Sveits, 23.-plass i Storbritannia, 26.-plass i Belgia, 27.-plass i Østerrike, 36.-plass i Sverige og 58.-plass i Tyskland. Musikkvideoen ble regissert av Stephane Sednaoui.


== Referanser ==
Sonia Sotomayor

Sonia Sotomayor (født 25. juni 1954 i The Bronx i New York City i USA) er en av ni dommere i USAs høyesterett.
Hun var føderal dommer i den andre kretsens appelldomstol da hun i 2009 ble nominert av president Barack Obama til USAs høyesterett. Hun ble utnevnt 6. august 2009 av det amerikanske senatet med 68 mot 31 stemmer. Sotomajor ble med dette historisk som første høyesterettsdommer med spansktalende bakgrunn. Hun var den tredje kvinnen som ble utnevnt til dette vervet.


== Karriere ==
Sotomayor er født i sørlige Bronx i New York. Hun er datter av far og mor innflyttet fra henholdsvis San Juan og Lajas i det spansktalende amerikanske territoriet Puerto Rico. Hun er utdannet ved Princeton og Yale. Sin gjerning som føderal dommer innledet hun i New York City i 1992 etter å ha blitt nominert av George Bush. Seks år etter ble hun den første kvinne av puertoricansk bakgrunn til å bli dommer i en føderal kretsdomstol etter å ha blitt nominert av Bill Clinton og approbert av senatet 2. oktober 1998.


== Referanser ==
On Silent Wings

«On Silent Wings» er en sang skrevet av Tony Joe White og James Ralston som ble spilt inn og gitt ut på albumet Wildest Dreams med Tina Turner i 1996. Sangen ble ogsp gitt ut på singel senere samme år. Singelen kom på 13.-plass i Storbritannia, 24.-plass i USA og 55.-plass i Tyskland. Sting er med som gjestevokalist.


== Referanser ==
Missing You

«Missing You» er en sang skrevet av John Waite, Mark Leonard og Chas Sandford, første gang innspilt og utgitt på singel med John Waite i 1984. Singelen kom på førsteplass på Billboard Hot 100-listen i USA og på niendeplass på UK Singles Chart i Storbritannia. 
Tina Turner spilte inn sangen og ga den ut på albumet Wildest Dreams i 1996. Sangen ble også gitt ut på singel senere samme år. Singelen kom på tredjeplass i Belgia, syvendeplass i Skottland, niendeplass i Frankrike, tolvteplass i Storbritannia, sekstendeplass på Adult Contemporary i USA, tyvendeplass i Polen, 66.-plass i Tyskland og 84.-plass på Billboard Hot 100 i USA. Musikkvideoen ble regissert av Peter Lindbergh.
Rod Stewart spilte inn sangen i 2006.


== Referanser ==


== Eksterne lenker ==
(en) Missing You på MusicBrainz 
(en) Missing You på MusicBrainz
Handle With Care

Handle With Care er et musikkalbum med Alex, utgitt i 1977. Albumet lå 6 uker på VG-lista og endte med 7.-plass som beste plassering.


== Sporliste ==
«Listen to the Music»
«Funky Donkey»
«Only You Can Make Me Stronger»
«I Won't Hold You Down»
«One More Saturday Night»
«Davy»
«Baby You've Been Good for Me»
«Feel a Love»
«I Gotta Feel Something»
Something Beautiful Remains

«Something Beautiful Remains» er en sang skrevet av Terry Britten og Graham Lyle som ble spilt inn og gitt ut på albumet Wildest Dreams med Tina Turner i 1996. Sangen ble gitt ut på singel samme år. Singelen kom på 20.-plass i Norge 27.-plass i Storbritannia og 34.-plass i Polen. Musikkvideoen ble regissert av David Mallet.


== Referanser ==
In Your Wildest Dreams

«In Your Wildest Dreams» er en sang skrevet av Mike Chapman og Holly Knight som ble spilt inn og gitt ut på albumet Wildest Dreams med Tina Turner i 1996. Sangen ble også gitt ut på singel senere samme år. Singelen kom på 1.-plass på "US Bubbling Under Hot 100 Singles" i USA, 2.-plass i Østerrike, 15.-plass i Norge, 18.-plass i Belgia, 19.-plass i Polen, 22.-plass i New Zealand, 27.-plass i Skottland, 32.-plass i Storbritannia og Tyskland, 34.-plass på "US Hot R&B/Hip-Hop Songs" i USA, 48.-plass i Canada og 77.-plass i Nederland. Musikkvideoen ble regissert av Aardman Animation Studio.


== Referanser ==
When the Heartache Is Over

«When the Heartache Is Over» er en sang skrevet av Graham Stack og John Reid som ble spilt inn og gitt ut på singel med Tina Turner i 1999. Singelen kom på 3.-plass i Finland og på Hot Dance Club Songs, 8.-plass i Spania, 10.-plass i Storbritannia, 16.-plass i Sverige, 17.-plass på Ultratop 50 Flanders i Belgia og Sveits, 22.-plass i Østerrike, 23.-plass på Adult Contemporary i USA, Nederland og Tyskland, 33.-plass i Ultratop 50 Wallonia i Belgia, 40.-plass på Adult Top 40 i USA og 49.-plass i Frankrike. Sangen ble også gitt ut på albumet Twenty Four Seven senere samme år. Musikkvideoen ble regissert av Paul Boyd.


== Referanser ==
Whatever You Need

«Whatever You Need» er en sang skrevet av Harriet Roberts og Russ Courtenay som ble spilt inn og gitt ut på albumet Twenty Four Seven med Tina Turner i 1999. Sangen ble også gitt på singele i 2000. Singelen kom på 11.-plass i Finland, 27.-plass i Storbritannia, 72.-plass i Nederland, 79.-plass i USA og 82.-plass i Tyskland. Musikkvideoen ble regissert av Jake Nava.


== Referanser ==
Don’t Leave Me This Way

«Don't Leave Me This Way» er en sang skrevet av Paul Barry, Brian Rawling og Mark Taylor som ble spilt inn og gitt ut på singel med Malandra Burrows i 1998. Singelen kom på 54.-plass i Storbritannia.
Tina Turner spilte inn sangen og ga den ut på albumet Twenty Four Seven i 1999. Sangen ble gitt ut på singel i 2000. Singelen kom på 78.-plass i Tyskland.


== Referanser ==
Open Arms

«Open Arms» er en sang skrevet av Martin Brammer, Colette Van Sertima og Ben Barson som ble spilt inn og gitt ut på singel med Tina Turner i 2004. Sangen ble også gitt ut på albumet All the Best senere samme år. Singelen kom på 2.-plass i Ungarn, 5.-plass i Belgia, 15.-plass i USA, 21.-plass i Italia, 25.-plass i Storbritannia, 31.-plass i Østerrike, 32.-plass i Sveits, 33.-plass i Tyskland og 54.-plass i Nederland.


== Open Arms (Urban Remix) ==


=== Sporliste ===
«Open Arms (Urban Remix)»


== Referanser ==
Simon Bolivar Buckner jr.

Simon Bolivar Buckner jr. (født 18. juli 1886 i Hart County i Kentucky i USA, falt 18. juni 1945 på Okinawa) var en amerikansk general under annen verdenskrig. Han ledet den amerikanske 10. armé under landstigningen på Okinawa der han ble drept en av slagets siste dager. Buckner ble dermed den høyest rangerte amerikanske offiser som falt for fiendtlig ild i krigen.


== Referanser ==


== Eksterne lenker ==
Familiens websted
She’s My Baby

"She's My Baby" er en sang av  Supergruppen the Traveling Wilburys, og er åpningssporet på deres andre studioalbum, Traveling Wilburys Vol. 3 utgitt i 1990. Sangen ble også utgitt som den første singelen fra albumet. Leadgitaren er spilt av Gary Moore.


== Sporlister ==
7" W9523 / 054391952370, Cassette W9523C / 054391944344"She's My Baby"
"New Blue Moon" (instrumental)CD W9523CD / 075992179928, 12" W9523T / 075992179904"She's My Baby"
"New Blue Moon" (instrumental)
"Runaway"
Stord Idrettslag

Stord Idrettslag (stiftet 30. mars 1914) er et fleridrettslag fra Stord i Hordaland. Laget har flere grupper: basketball (startet på midten av 1990-tallet), fotball (tatt opp som gruppe i 1918), friidrett (var med fra starten i 1914), håndball (med fra 1965), orientering (1945), skiidrett (1965), skøyter (1968), svømming (1971), turn (med fra starten i 1914) og volleyball (startet midt på 1980-tallet). Ved oppstarten var det en brytegruppe med, men den er senere nedlagt.I løpet av 2001 skiftet klubben navn fra Stord Turn og idrettslag til sitt nåværende navn Stord Idrettslag.


== Stord Fotball ==
Fotballagets seniorlag spiller per 2022 i 3. divisjon. Laget rykket i 2014-sesongen ned fra 2. divisjon. I sesongene 1989 og 1990 spilte Stord i daværende 2. divisjon, som da var det nest øverste nivået i det norske seriesystemet. 


== Tabellen ==


=== Stord Sunnhordland Fotballklubb ===
Stords seniorlag i fotball het fra 2002 til 2006 Stord Sunnhordland Fotballklubb. Klubben var da et samarbeid mellom Stord Idrettslag og Moster Idrettslag. Sammenslåingen var av den hensikt å samle seg rundt et større fotballag i Sunnhordland-regionen, men ble aldri noen suksess og lagene skilte lag igjen før 2007-sesongen.


== Håndballgruppa ==

Herrelaget i håndball fikk en andreplass i sluttspillet i serien i 2006 gjorde at laget kvalifiserte seg for europacup. Laget spilte i eliteserien fra 1999 og etter tolv sesonger i det øverste selskap så rykket de ned etter 2010/2011-sesongen.
Klubbens håndballag for kvinner spiller i 2. divisjon sesongen 2013/14


== Orienteringsgruppa ==
Orienteringsgruppa startet opp i 1945 og har i dag tilbud for løpere på barne-, ungdoms- og mosjonsnivå. Eliten hadde sin storhetstid tidlig på 90-tallet da flere kjente herreløpere tok NM-medaljer for Stord T&IL.


=== Kjente tidligere orienteringsløpere ===
 Arild Aasheim
 Leiv Terje Arnevik
 Kjetil Bjørlo
 Rolf Vestre


== Skøytegruppa ==
Kjente løpere med fortid i klubben er først og fremst den dobbelte OL-sølvmedaljevinner fra 1994 på Hamar, Kjell Storelid. Han representerte da riktignok Sk-94. Storelid tok derimot sin eneste sammenlagtseier i allround-NM som medlem av Stord i 1997. Men også Ann Kristin Kloster (Fana IL) på enkeltdistansene 3000m og 5000m og Kjell Håvard Belsvik (Leinstrand IL) i stafett med fortid i klubben har medalje fra senior-NM i hurtigløp på skøyter. Ildsjelene i gruppa, Arnulf Agasøster (æresmedlem i Stord IL) og Henning Nordfonn er verdt å nevne.


== Referanser ==


== Eksterne lenker ==
Offisielt nettsted
Lestoniidae

Lestoniidae tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever av plantesaft fra planter og trær. De finnes bare i Australia.


== Utseende ==
Middelsstore (4 – 5 mm), kort ovale, flate, brunlige teger. Hodet er firkantet og omgitt på begge sider av pronotums framskytende framhjørner. Antennene er fem-leddete og slanke. Sugesnabelen er middels lang og når til midt på brystet. Pronotum er mye bredere enn langt, med framskytende hjørner. Scutellum er ganske stor og dekker nær halve bakkroppen eller mer. Vingene er velutviklede. Bakkroppsleddene er korte og sammentrengte. Føttene er to-leddete.


== Levevis ==
Lestoniidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Artene ser ut til å være knyttet til australske bartrær av slekten Callitris (sypressfamilien).


== Systematisk inndeling ==

overklasse insekter, Hexapoda
klasse høyere insekter, Insecta
gruppen Neoptera («nyvinger»)
ordenen Nebbmunner (Hemiptera)
delgruppe Teger, (Heteroptera)
gruppe Trichophora
overfamilien Pentatomoidea
familien Lestoniidae
Lestonia grossi McDonald, 1969
Lestonia haustorifera China, 1955


== Kilder ==
McDonald, F.J.D. (1969) A new species of Lestoniidae (Hemiptera). Pacific Insects 11: 187-190. [1]


== Eksterne lenker ==
(en) Lestoniidae i Global Biodiversity Information Facility 
(en) Lestoniidae hos NCBI 
Lestoniidae – detaljert informasjon på Wikispecies 
Norsk entomologisk forening – for deg som vil lære mer om insekter.
Ahuachapán

Ahuachapán er en by og kommune i departementet Ahuachapán i El Salvador i Mellom-Amerika.
Apaneca

Apaneca er en kommune i departementet Ahuachapán i El Salvador i Mellom-Amerika.
Atiquizaya

Atiquizaya er en kommune i departementet Ahuachapán i El Salvador i Mellom-Amerika.
Concepción de Ataco

Concepción de Ataco er en kommune i departementet Ahuachapán i El Salvador i Mellom-Amerika.
El Refugio

El Refugio er en by og kommune i departementet Ahuachapán i El Salvador i Mellom-Amerika.
Guaymango

Guaymango er en kommune i departementet Ahuachapán i El Salvador i Mellom-Amerika.
Jujutla

Jujutla er en kommune i departementet Ahuachapán i El Salvador i Mellom-Amerika.
San Francisco Menéndez

San Francisco Menéndez er en kommune i departementet Ahuachapán i El Salvador i Mellom-Amerika.
San Pedro Puxtla

San Pedro Puxtla er en kommune i departementet Ahuachapán i El Salvador i Mellom-Amerika.
Tacuba

Tacuba er en kommune i departementet Ahuachapán i El Salvador i Mellom-Amerika.
Turín

Turín er en kommune i departementet Ahuachapán i El Salvador i Mellom-Amerika.
Dinidoridae

Dinidoridae tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever av plantesaft fra planter og trær. 


== Utseende ==
Store, brede, brunlige teger. Hodet er lengre enn bredt, med kjøler på sidene. Antennene er fire- eller fem-leddete. Sugesnabelen består av fire ledd og rekker til midtveis mellom mellom- og bakhoftene. Thorax har ofte lange pigger på sidene. Scutellum er middels stort, trekantet og dekker ikke bakkroppen. Forvingene har et nettaktig åremønster. Føttene er 3-leddete.


== Levevis ==
Dinidoridae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. De er planteetere og ser ut for det meste å være knyttet til planter i gresskarfamilien (Cucurbitaceae). Noen arter er skadedyr, for eksempel Coridius ianus fra India. På den andre siden har én art blitt brukt som smakstilsetning ved koking av ris.


== Utbredelse ==
Slekten Dinidor lever i Sør-Amerika, de øvrige 15 slektene i tropiske områder i den gamle verden. Utbredelsen strekker seg nordover til øst-Sibir.


== Systematisk inndeling ==

overklasse insekter, Hexapoda
klasse høyere insekter, Insecta
gruppen Neoptera («nyvinger»)
ordenen Nebbmunner (Hemiptera)
delgruppe Teger, (Heteroptera)
gruppe Trichophora
overfamilien Pentatomoidea
familien Dinidoridae Stål, 1867
underfamilien Dinidorinae Stål, 1867
gruppe Dinidorini Stål, 1867
slekten Amberiana Distant, 1911 – 2 arter, Madagaskar
Colpiridius aeneus (Walker, 1868) – Sulawesi
slekten Colpoproctus Stål, 1870 – 5 arter, Afrika
slekten Coridiellus Lis, 1990 – 6 arter, Afrika
slekten Coridius Illiger, 1807 – 34 arter, Afrika inkludert Madagaskar, Sørøst-Asia og Australia
slekten Cyclopelta Amyot & Audinet-Serville, 1843 – 13 arter, Afrika og Asia
slekten Dinidor Latreille, 1829 – 7 arter, Sør- og Mellom-Amerika
slekten Patanocnema Karsch, 1892 – 4 arter, Afrika
Sagriva vittata Spinola, 1850 – Sørøst-Asia
gruppe Thalmini
Folengus papuensis Distant, 1914 – Ny-Guinea
Thalma biguttata Walker, 1868 – Australia, Ny-Guinea
Urusa crassa Walker, 1868 – Indonesia
underfamilien Megymeninae Amyot & Audinet-Serville, 1843
gruppen Eumenotini
Eumenotus obscura Westwood, 1844 – Sørøst-Asia
gruppen Megymenini
slekten Byrsodepsus Stål, 1872 – 2 arter, Sørøst-Asia
Doesbergiana borneoensis Durai, 1987 – Borneo
slekten Megymenum Guérin-Meneville, 1831 – 20 arter, Sørøst-Asia og Australia


== Kilder ==
Rolston, R.H., Rider, D.A., Murray, M.J. og Aalbu, R.L. (1996) Catalog of the Dinidoridae of the world. Papua New Guinea Journal of Agriculture, Forestry and Fisheries 39: 22-101. [1]
Australian Faunal Directory, Family Dinidoridae. [2]


== Eksterne lenker ==
(en) Dinidoridae i Global Biodiversity Information Facility 
(en) Dinidoridae hos Fauna Europaea 
(en) Dinidoridae hos Fossilworks 
(en) Dinidoridae hos ITIS 
(en) Dinidoridae hos NCBI 
(en) Kategori:Dinidoridae – bilder, video eller lyd på Wikimedia Commons 
Dinidoridae – detaljert informasjon på Wikispecies 
Norsk entomologisk forening – for deg som vil lære mer om insekter.
XRAY

XRAY er en energidrikk produsert av det danske bryggeriet Harboes. Drikken blir tappet på 250ml drikkebokser og har et lavere nivå av koffein (24mg/l) enn Red Bull og lignende drikker. I Norge blir den tappet  av Grans Bryggeri med et koffeinnivå  på 150mg/l.


== Ingredienser og næringsinnhold ==
Ingredienser (Norsk drikkeboks): Vann, sukker, syre (karbondioksid), surhetsregulerende middel (sitronsyre), karamellsukker, farvestoff (karamell) og koffein – totalt maks 150mg/l
Næringsinnhold pr. 100ml: Energi 210kJ (50 kcal), Protein: 0g, Karbohydrater: 12,0g, Fett: 0g


== Referanser ==
Meng Xuenong

Meng Xuenong (kinesisk: 孟学农; pinyin: Mèng Xuénóng; født 1949 i fylket Penglai i Shandong i Kina) er en politiker i Folkerepublikken Kina. 
Meng ble medlem av Kinas kommunistparti i 1972, mens han jobbet på en bilfabrikk i Beijing. Han ble stadig forfremmet inntil han i 2003 ble utnevnt til borgermester i Beijing. Den posten ble han avskjediget fra nokså raskt samme år, fordi man mente at han hadde håndtert SARS-epidemien på utilfredsstillende måte. Kort etter fikk han en underordnet stilling ved Sør-nord-vannoverføringsprosjektet, verdens største planlagte omdirigering av vann. I 2007 fikk han oppreisning ved å bli utnevnt til guvernør for provinsen Shanxi. Der måtte han gå av etter et leirskred som krevde mange liv.
Han var medlem av Kinas kommunistpartis 17. og 18. sentralkomité.


== Referanser ==


== Eksterne lenker ==
(en) Meng Xuenong hos China Vitae
Veitvet Bowling Senter

Veitvet Bowling Senter er en bowlinghall i Veitvet senter på Veitvet i bydel Bjerke i Oslo. Med 26 baner er senteret Norges største bowlinghall. Hallen åpnet med senteret 13. november 1958, men er utvidet og modernisert flere ganger siden. I 2004 ble det opprettet et aksjeselskap for drift av hallen. I 2018 ble hallen solgt til Lucky Bowl Norge AS. For Lucky Bowl ble dette den største hallen i deres portefølje. (2018).  
14 av banene i hallen er tilrettelagt med gjerder for de yngre bowlerene. Sommeren 2018 blir hallen betydelig oppgradert i form av nytt kjøkken, ny restaurant og ny meny.
Solli Bowlingklubb, etablert 1965, er den største klubben med sine 75 medlemmer som nytter Veitvet Bowling som sin hjemmebane, men hallen regnes som hjemmearena for en rekke klubber i og rundt Oslo. Ved siden av Solli Bowlingklubb er følgende klubber tilknyttet hallen: Kolbotn Bowlingklubb (etablert 1980, 9 medlemmer), Litego Bowlingklubb (etablert 2004, 18 medlemmer), Pensjonistenes Bowlingklubb Veitvet (etablert 1987, 23 medlemmer), Skru Bowlingklubb (etablert 1975, 10 medlemmer), Sofiemyr Bowlingklubb (etablert 1983, 34 medlemmer) og Strike Bowlingklubb (etablert 1961, 22 medlemmer).
Høsten 2018 ble det arrangert Norwegian Open på Veitvet.


== Eksterne lenker ==
www.luckybowl-veitvet.no
If Not for You

«If Not for You» er en sang skrevet av Bob Dylan, utgitt første gang på albumet New Morning fra 1970. Sangen finnes også på samlealbumet Biograph, såvel som Bob Dylan's Greatest Hits Vol. II. Sangen ble covret av Bryan Ferry på hans Dylan hyllestalbum, Dylanesque i 2007. 


== George Harrison versjonen ==
Sangen ble også covret av George Harrison på hans soloalbum All Things Must Pass fra 1970. Dylan og Harrison sang den sammen under en lydsjekk i forbindelse med The Concert for Bangladesh i 1971.


== Olivia Newton-John versjon ==
En suksessrik versjon av sangen ble gitt ut av Olivia Newton-John. Det var tittelsporet på hennes første soloalbum, If Not For You, og ble hennes første hitsingle som nådde Top 10 i Australia, Canada, Irland, Ny-Zealand, og den amerikanske Adult Contemporary-listen.


=== Lister ===


== Eksterne lenker ==
(en) If Not for You på Discogs 
(en) If Not for You på MusicBrainz
Leroy P. Steele-prisen

Leroy P. Steele-prisen er en pris som deles ut hvert år av American Mathematical Society, innstiftet i 1970. Prisen deles ut i tre kategorier, som siden 1993 har følgende navn: The Leroy P. Steele Prize for Lifetime Achievement, The Leroy P. Steele Prize for Mathematical Exposition og The Leroy P. Steele Prize for Seminal Contribution to Research, disse kategorier hadde funnets siden 1979, men uten navn. Mellom 1970 og 1975 ble prisen delt ut til framstående forskningsartikler innen matematikk. Fra 1976 til 1978 ble ingen pris delt ut.
Prisen ble opprettet i 1970 gjennom en gave som testamentertes fra Leroy P. Steele og innstiftet til minne om George David Birkhoff, William Fogg Osgood og William Caspar Grautstein.


== The Leroy P. Steele Prize for Lifetime Achievement ==


== The Leroy P. Steele Prize for Mathematical Exposition ==


== The Leroy P. Steele Prize for Seminal Contribution to Research ==


== Eldre priser ==


== Eksterne lenker ==
AMS hjemmeside for prisen
Périgord

Périgord (oksitansk Peiregòrd / Perigòrd) er en tidligere provins i Frankrike som løselig tilsvarer dagens département Dordogne som i dag er en del av regionen Nouvelle-Aquitaine. Den er delt inn i fire områder; Périgord(s) Noir, Blanc, Vert og Pourpre; dets geografi og naturlige ressurser gjør det til en av de få uberørte europeiske områdene utenfor Norden, og verneområdet Parc Naturel Régional Périgord-Limousin har som formål å verne området i denne tilstanden.
Området er kjent for sin cuisine, sitt kjøkken, særlig dets produkter knyttet til ender og gjess, som eksempelvis foie gras. Det er et av områdene for trøfler i Frankrike, historisk sett det mest berømte. Périgourdinevinene omfatter den kjente Bergerac (røde og hvite) og Monbazillac.
Préfecture (hovedstaden) i Dordogne er Périgueux, en by rik på historie. Bergerac i sør og Sarlat i øst er under-préfecturer. 


== Arkeologi ==

Det finnes fine romerske ruiner i Perigueux som har blitt restaurert og hele området er kjent som «menneskehetens vugge» på grunn av sine mangfoldige forhistoriske steder, hvor det mest berømte forhistoriske stedet er hulen med veggmaleriene i Lascaux og hvor avbildninger av urokser, hester, dåhjort og andre dyr (men ikke mennesker) er datert tilbake 17 000 år.
Senteret for de forhistoriske studiene er den lille byen les Eyzies, hjemmet til den nylig bygde Det forhistoriske museum og med resultatene fra arkeologiske undersøkelser som ble etablert fra 1800-tallet i dalen til elven Vézère som er uvanlig rik på forhistoriske steder fra mer enn 40 000 år siden. Dalen, et av UNESCOs betydningsfulle steder knyttet til Verdensarven, inneholder  147 forhistoriske steder som dateres fra paleolittisk tid og 25 dekorerte huler.
Périgord var et de viktigste slagmarkene under hundreårskrigen mellom Frankrike og England på 1300- og 1400-tallet. Det er også et område for 1001 festninger og slott fra middelalderen og renessansen som Puymartin, Losse, Hautefort og Beynac som er plassert hovedsakelig langs elvene Dordogne og Vézère. Andre festninger er Jumilhac le Grand, Fénelon, Biron, Bourdeilles, Castelnaud, Puyguilhem, og Rouffiac.


== Eksterne lenker ==
Slott og hager i Losse Arkivert 17. juli 2009 hos Wayback Machine.
Festningen Castelnaud
Festningen Hautefort
Festningen Jumilhac
Nettsted for Périgord